
Grozījumi Ministru kabineta 2020. gada 10. decembra noteikumos Nr. 730 "Ekspluatējamu ēku energoefektivitātes minimālās prasības"
Izdoti saskaņā ar Ēku energoefektivitātes likuma
4. panta otro daļu
· Izdarīt Ministru kabineta 2020. gada 10. decembra noteikumos Nr. 730 "Ekspluatējamu ēku energoefektivitātes minimālās prasības" (Latvijas Vēstnesis, 2020, 242. nr.; 2025, 22. nr.) šādus grozījumus:
· 1. Izteikt 9. punktu šādā redakcijā:
· "9. Ja tas ir tehniski piemēroti, ekonomiski un funkcionāli īstenojami, tad nedzīvojamas ēkas tiek aprīkotas ar pašregulējošām ierīcēm gaisa temperatūras, relatīvā gaisa mitruma un gaisa apmaiņas (cirkulācijas) plūsmas ātruma atsevišķai regulēšanai katrā telpā (vides kvalitātes monitoringa sistēma) vai, ja tas ir pamatoti, telpu grupā, ja tiek mainīta ēkas apkures sistēmas daļa, kas ražo siltumenerģiju (siltumģenerators)."
· 2. Papildināt ar 9.1 punktu šādā redakcijā:
· "9.1 Nedzīvojamām ēkām, ja tas ir tehniski piemēroti, ekonomiski un funkcionāli īstenojami, nodrošina automātisku apgaismojuma vadības ierīču uzstādīšanu."
· 3. Izteikt 10. punktu šādā redakcijā:
· "10. Šo noteikumu 9.1 punktā noteiktās prasības attiecībā uz automātisku apgaismojuma vadības ierīču uzstādīšanu nedzīvojamās ēkās izpilda sākot no 2027. gada 31. decembra attiecībā uz ēkām, kuru apkures sistēmas, gaisa kondicionēšanas sistēmas, kombinētās telpu apkures un ventilācijas sistēmas vai kombinētās gaisa kondicionēšanas un ventilācijas sistēmas lietderīgā nominālā jauda pārsniedz 290 kilovatus, un no 2029. gada 31. decembra attiecībā uz ēkām, kuru minēto sistēmu lietderīgā nominālā jauda pārsniedz 70 kilovatus."
· 4. Papildināt ar 10.1 punktu šādā redakcijā:
· "10.1 Publiskās personas iestādes ēkās nodrošina piemērotu saules enerģijas iekārtu uzstādīšanu, ja tas ir tehniski piemēroti, ekonomiski un funkcionāli īstenojami."
· 5. Papildināt ar 10.2 punktu šādā redakcijā:
· "10.2 Šo noteikumu 10.1 punktā noteikto pienākumu publiskās personas iestādes ēkās nodrošināt piemērotu saules enerģijas iekārtu uzstādīšanu izpilda līdz 2027. gada 31. decembrim attiecībā uz ēkām, kuru lietderīgā grīdas platība pārsniedz 2000 m2, līdz 2028. gada 31. decembrim – attiecībā uz ēkām, kuru lietderīgā grīdas platība pārsniedz 750 m2, un līdz 2030. gada 31. decembrim – attiecībā uz ēkām, kuru lietderīgā grīdas platība pārsniedz 250 m2."
· 6. Izteikt 11.3. apakšpunktu šādā redakcijā:
· "11.3. tiešsaisti ar ēkas inženiertehnisko sistēmu un spēju veikt funkcijas neatkarīgi no inženiertehniskās sistēmas sastāvdaļu ražotāja;".
· 7. Papildināt ar 11.4. apakšpunktu šādā redakcijā:
· "11.4. iekštelpu vides kvalitātes monitoringu."
· 8. Izteikt 12. punktu šādā redakcijā:
· "12. Līdz 2027. gada 1. janvārim nedzīvojamā ēkā ar vairāk nekā 20 autostāvvietām ierīko:
· 12.1. vismaz vienu elektrotransportlīdzekļu uzlādes punktu uz 10 autostāvvietām vai ierīko kabeļkanālus vismaz 50 % automašīnu stāvvietām;
· 12.2. velosipēdu stāvvietas, kas veido vismaz 15 % no ēkas vidējās lietotāju kapacitātes vai 10 % no kopējās lietotāju kapacitātes, paredzot vietu arī lielāka izmēra velosipēdiem nekā standarta velosipēdi."
· 9. Papildināt ar 12.1 punktu šādā redakcijā:
· "12.1 Šo noteikumu 12.2. apakšpunktā noteiktā prasība par vietu skaitu velosipēdu stāvvietā neattiecas uz tām nedzīvojamām ēkām, kurām parasti ar velosipēdu nepiekļūst."
· 10. Papildināt ar 12.2 punktu šādā redakcijā:
· "12.2 Līdz 2033. gada 1. janvārim nedzīvojamā ēkā, kas ir publiskās personas iestādes īpašumā, ierīko kabeļus vismaz 50 % automašīnu stāvvietām."
· 11. Papildināt ar 17. punktu šādā redakcijā:
· "17. Šo noteikumu 12. punktu nepiemēro līdz 2029. gada 1. janvārim attiecībā uz nedzīvojamajām ēkām, kas ir atjaunotas no 2022. gada 28. maija līdz 2024. gada 28. maijam."
· 12. Papildināt informatīvo atsauci uz Eiropas Savienības direktīvām ar 6. apakšpunktu šādā redakcijā:
· "6) Eiropas Parlamenta un Padomes 2024. gada 24. aprīļa Direktīvas (ES) 2024/1275 par ēku energosniegumu (pārstrādāta redakcija)."

